
Je li dopušteno vježbanje hrvanja?


* 
* 
* 
* 
* 
* 
* 

 

Je li dopušteno vježbanje hrvanja?
==================================

 

Učenjaci pravnih ***[škola](https://pitajucene.com/search/%C5%A1kol/questions/ "Pretraži pitanja o školovanju")*** jednoglasni su u mišljenju da je hrvanje legitimna borilačka vještina, s tim što neki pravnici uvjetuju da se time želi fizička priprema, u protivnom je pokuđeno po nekima, a zabranjeno po drugim učenjacima. ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, hrvao se sa ashabom po imenu Rukana, i pobijedio ga. (Tirmizi, Ebu Davud, 12/88 – *Avnul-Mabud*, i Taberani, 5/71/4614, s dobrim lancem prenosilaca. Vidjeti: *Irvaul-galil*, 5/329-331.) Navodi se da je čuveni Rukana bio najjači Mekkelija, i da je Resulullahu, ﷺ, rekao: “O Muhammede, ako me pobijediš u hrvanju, prihvatit ću ***[islam](https://pitajucene.com/search/islam/questions/ "Pretraži pitanja o Islamu")***.” Kada ga je Vjerovjesnik, ﷺ, pobijedio, rekao je: “Svjedočim da si obični čarobnjak”, a ipak je nakon određenog vremena prihvatio islam. (Vidjeti: *Tehzibul-kemal*, 2/490, *Tefsirul-Kur’anil-azim*, 4/474, *El-Isaba*, 1/506. Ovaj događaj spominje i šejhul-islam Ibnul-Kajjim, u djelu *El-Furusijja*, str. 87.)  

Ibn Mes’ud prenosi da se Omer b. Hattab hrvao s džinnom u ljudskom obliku, i pobijedio ga. (Darimi, 2/331/3381, i Taberani, 9/166/8826.) Prenosioci ovog predanja povjerljivi su, ali je lanac prekinut. (Vidjeti: *Medžmeuz-zevaid*, 9/71.) Prilikom vježbanja stidno mjesto (od pupka do koljena) treba biti pokriveno, a Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


